**STEFNUMÓTUN FJÁRVEITINGA FYRIR MENNTUN FYRIR ALLA**

**Sjálfsmatstæki fyrir stefnumótun fjárveitinga**(Þýtt og aðlagað 2021)

Evrópumiðstöð um nám án aðgreiningar og sérþarfir (Miðstöðin) er sjálfstæð sjálfsstjórnarstofnun. Miðstöðin er fjármögnuð af menntamálaráðuneytum í aðildarlöndunum og framkvæmdastjórn Evrópusambandsins, í gegnum rekstrarstyrk innan Erasmus+ menntunaráætlunar Evrópusambandsins (ESB) (2014-2020).

| Sameiginlega fjármagnað af Erasmus+ áætlun Evrópusambandsins | Stuðningur framkvæmdastjórnar Evrópusambandsins við framleiðslu þessarar útgáfu felur ekki í sér stuðning við innihaldið, sem endurspeglar eingöngu skoðanir höfundanna, og framkvæmdastjórnin ber enga ábyrgð á notkun þeirra upplýsinga sem koma hér fram. |
| --- | --- |

Þær skoðanir sem einstaklingar greina frá í skjalinu eru ekki endilega í samræmi við opinberar skoðanir miðstöðvarinnar, aðildarríkja hennar eða framkvæmdastjórnar ESB.

Framlög samstarfsaðila verkefnisins til verkefnisaðgerða Stefnumótunar fjárveitinga fyrir menntun fyrir alla eru viðurkennd með þökkum. Vísað er til *Stefnumörkun fjárveitinga fyrir menntun fyrir alla:* [*Leiðbeinandi viðmið fyrir stefnumótun*](https://www.european-agency.org/resources/publications/financing-policies-inclusive-education-systems-policy-guidance-framework) fyrir lista yfir höfunda.

Ritstjórar: Amanda Watkins, Edda Óskarsdóttir og Serge Ebersold

Útdráttur úr skjalinu er eingöngu leyfður ef skýrt er vísað til heimildar. Sjá Creative Commons-afnotaleyfin sem vísað er í hér að neðan fyrir nánari upplýsingar um höfundarréttarmál. Vísa skal til skjalsins á eftirfarandi hátt: Evrópumiðstöð um nám án aðgreiningar og sérþarfir, 2018. *Stefnumótun fjárveitinga fyrir menntun fyrir alla: Sjálfsmatstæki fyrir stefnumótun fjárveitinga.* (A. Watkins, E. Óskarsdóttir og S. Ebersold, ritst.). Odense, Danmörk

Til að bæta aðgengi að skjalinu er það tiltækt á 25 tungumálum og á rafrænu sniði á vefsvæði stofnunarinnar: [www.european-agency.org](http://www.european-agency.org)

Þetta er þýðing á upprunalegum texta á ensku. Ef efi vaknar um nákvæmni upplýsinga í þýðingunni skal skoða upprunalega enska textann.

ISBN: 978-87-7110-848-4 (rafrænt)

| Creative Commons Attribution-ShareAlike logo | © 2018 af European Agency for Special Needs and Inclusive Education. *Stefnumótun fjárveitinga fyrir menntun fyrir alla: Sjálfsmatstæki fyrir stefnumótun fjárveitinga.* Þetta verk er opið menntaefni. Þetta verk er gefið út með Creative Commons TilvísunHöfundar-DeilaEins 4.0 Alþjóðlegt afnotaleyfi. Til þess að sjá skilmála afnotaleyfisins getur þú heimsótt http://creativecommons.org/licenses/by-sa/4.0/ eða sent bréf til Creative Commons, PO Box 1866, Mountain View, CA 94042, USA. |
| --- | --- |

© **European Agency for Special Needs and Inclusive Education 2018**

| Aðalskrifstofa | Skrifstofa í Brussel |
| --- | --- |
| Østre Stationsvej 33  DK-5000 Odense C Denmark  Sími: +45 64 41 00 20  [secretariat@european-agency.org](mailto:secretariat@european-agency.org) | Rue Montoyer, 21  BE-1000 Brussels Belgium  Sími: +32 2 213 62 80  [brussels.office@european-agency.org](mailto:brussels.office@european-agency.org) |

[**www.european-agency.org**](http://www.european-agency.org)

**Aðlögun og staðfæring sjálfsmatstækisins var í höndum eftirtalinna aðila:**

Ragnar Þorsteinsson- Sérfræðingur í Mennta- og menningarmálaráðuneytinu

Edda Óskarsdóttir – Dósent á Menntavísindasvið Háskóla Íslands

Helgi Arnarson – Sviðsstjóri Fræðslusviðs Reykjanesbæjar

Ragnheiður Hermannsdóttir – Deildarstjóri Grunnskóladeildar Kópavogsbæjar

Valgerður Janusdóttir – Sviðsstjóri Skóla- og frístundasviðs Akraneskaupstaðar

Vigfús Hallgrímsson – Þróunarfulltrúi Skólaskrifstofu Hafnarfjarðar

Sjálfsmatstæki fyrir stefnumótun fjárveitinga

Í skýrslunni [*Leiðbeinandi viðmiðum fyrir stefnumótun*](https://www.european-agency.org/resources/publications/financing-policies-inclusive-education-systems-policy-guidance-framework)eru tekin fram stefnumál, tilgangur og markmið sem tengjast beint við aðgerðir þær sem framkvæma þarf innan skólakerfisins: í skólum, sveitarfélögum og á landsvísu. Nota má rammann við stefnumörkun, skilgreiningu á tilgangi og markmiðasetningu sem koma fram í *Leiðbeinandi viðmiðum fyrir stefnumótun* sem grundvöll fyrir endurskoðun á aðferðum fjárveitinga og ákvarða síðan til hvaða aðgerða skuli gripið.

Í þessu skjali er sett fram sjálfsmatstæki sem hægt er að styðjast við til að leita svara við spurningum varðandi ráðstöfun fjárveitinga fyrir menntun fyrir alla, eins og:

* „Hvar erum við stödd?“
* „Hvar viljum við vera?“
* „Hversu vel gengur okkur?“

Að nýta sjálfsmatstækið

Sjálfsmatstækið fyrir stefnumótun fjárveitinga var þróað með eftirfarandi þætti í huga:

1. Styðja við úttekt á stefnumörkun um ráðstöfun fjármuna.
2. Greina núverandi stöðu.
3. Meta stöðu innleiðingar á nýjum vinnubrögðum.
4. Finna vísbendingar um framfarir og þróun.

Sjálfsmatstækið er hannað með stefnumótandi aðila í huga. Þá sem bera ábyrgð á þróun og innleiðingu stefnumörkunar fyrir nám án aðgreiningar á landsvísu, eða á vettvangi svæðis- og sveitastjórna. Stefnumótandi aðilar geta verið ráðuneyti, sveitastjórnir, skólanefndir, fræðsluskrifstofur og skólastjórar. Tækið hefur þann skýra tilgang að styðja við ígrundun á stefnumörkun fjárveitinga fyrir menntun fyrir alla, hjá þeim sem taka ákvarðanir og starfa í ólíkum félagslegum geirum – menntun, heilsugæslu, velferð, o.s.frv. – á sviði ríkis, svæða- og/eða sveitafélaga.

Þegar hópar sérfræðinga af ólíkum sviðum nýta tækið saman, geta upplýsingar sem safnað er hugsanlega:

* + stuðlað að umræðum um sameiginleg lykilatriði;
  + leitt til sameiginlegs skilnings á þverfaglegum lykilhugtökum;
  + auðveldað kortlagningu á þeim þáttum sem taldir eru vera hindrandi eða hvetjandi fyrir framkvæmd fjárveitingastefnu;
  + stutt við ígrundun, sem leiðir til skilgreiningar á sameiginlegum markmiðum og forgangsröðunar á aðgerðum til framtíðar.

Leiðbeiningar um notkun sjálfmatstækisins

Sjálfsmatstæki er leið til að leita lausna, yfirstíga hindranir og koma auga á forgangsaðgerðir varðandi stefnumótun, sem mynda ramma utan um viðfangsefni fjárveitinga, tilgang og markmið stefnumótunar.

Þverfagleg viðfangsefni, tilgangur og markmið fjárveitingarstefnunnar birtast á eftirfarandi hátt í töflunum:

* Þverfaglegu viðfangsefnin fjögur eru sett upp sem kaflafyrirsagnir.
* Undirfyrirsögn lýsir tilgangi stefnumótunarinnar. Hún er orðuð sem lykilspurning til almennrar íhugunar og endurskoðunar.
* Markmið fjárveitingastefnu eru síðan metin með andstæðum fullyrðingum á sitt hvorum enda á stigvaxandi kvarða.

Töflurnar hér að neðan byggjast á þeirri hugmynd að þróun fjárveitinga til menntunar fyrir alla sé stigvaxandi kvarði frá vinstri til hægri. Hver tafla inniheldur tvo textadálka sem sýna ystu mörk núverandi stefnu (upphafsstöðu og ákjósanlega stöðu). Á milli textadálkanna eru dálkar sem sýna þau skref sem tekin eru í átt til ákjósanlegrar stefnumótunar. Neðanmálsskýringar eru til nánari útskýringar á því sem við er átt og til að tengja við íslenskt stjórnsýsluumhverfi.

Textinn í fyrsta dálki sýnir **upphafsstöðu stefnumótunar**– þ.e. að það séu takmarkaðar eða engar aðgerðir til stefnumótunar til staðar í tengslum við tiltekið málefni.

Á milli textadálkanna upphafsstöðu og ákjósanlegrar stöðu stefnumótunar eru fjórir dálkar. Þeir eru til að merkja hvar stefnumótun er stödd á leiðinni í átt að ákjósanlegri stefnumótun.

Næst aftasti dálkur inniheldur texta sem sýnir **ákjósanlega stefnumótun** – þ.e. víðtækar og samþættar aðgerðir til stefnumótunar eru til staðar í tengslum við tiltekið málefni.

Að lokum er dálkur til að skrá **heimildir** og hugsanlegar **athugasemdir**. Það gerir notendum kleift að gefa upplýsingar um gögn fyrir mati sínu, ásamt útskýringum eða skrá athugasemdir um mat á tilteknum atriðum. Skráning slíkra upplýsinga getur einnig nýst sem grundvöllur fyrir umræður um heimildir varðandi þau svið sem hægt er að byggja á og þau svið sem þarf að þróa frekar. Með því að fylla inn í alla hluta í hverri töflu verður til heildarmynd af styrkleikum og áskorunum í núverandi stefnumótun.

Á eftir hverju viðfangsefni (í lok hvers hluta) eru síðan spurningar til ígrundunar varðandi þann hluta þar sem má setja niður punkta varðandi styrkleika á viðkomandi sviði, þætti sem mætti bæta eða þróa frekar og setja upp í forgangsröð.

Sjálfsmatstækið veitir engar „einkunnir“ fyrir dálkana sem sýna skrefin á milli upphafsstöðu og ákjósanlegrar stöðu. Ætlunin er að notendur ræði og komi sér saman um sína eigin matskvarða sem geta tengst þeim gæðaferlum sem þeir eru þegar að nota, nýti þær lýsingar á styrkleikum stefnumótunar og svigrúm til ígrundunar sem þegar eru í notkun í þeirra starfsumhverfi.

Sjálfsmatstækið gefur notendum til kynna hvar núverandi stefnumótun viðkomandi sveitarfélags/svæðis/skóla er á kvarðanum. Þannig má fá heildstæða lýsingu á styrkleikum og hvar svigrúm er til ígrundunar og úrbóta í tengslum við núverandi leiðir við ráðstöfun fjármuna vegna menntunar fyrir alla. Hagsmunaaðilar geta notað sjálfsmatstækið til að greina styrkleika í núverandi aðferðafræði og skýrt viðfangsefni sem þarf að þróa frekar.

Aðlögun á sjálfsmatstækinu

Efnið sem er sýnt í töflunum er opið og má aðlaga og þróa til að mæta tilteknum lands- eða staðbundnum aðstæðum eftir þörfum (sjá nánari upplýsingar um [Creative Commons-afnotaleyfin](#CC) í þessu skjali). Hagsmunaaðilar í hverju landi geta aðlagað þetta matstæki til notkunar við tilteknar aðstæður á hverju svæði eða stað. Einnig er hægt að aðlaga það í mismunandi útgáfum til að nota með nokkrum skólum saman eða með einstaka skóla, hugsanlega með því að setja það fram á ólíkan hátt.

Vonast er til þess að notendur muni aðlaga efnið á ýmsa vegu, eftir því sem hentar þörfum þeirra best.

Hluti 1. Þörfin til að tryggja að nemendur fái virkan aðgang að viðeigandi námstækifærum

1.1 Að hvaða marki er til staðar þverfagleg skuldbinding gagnvart stefnunni um rétt til menntunar án aðgreiningar fyrir alla nemendur?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 1.1.1 Það er takmörkuð eða engin fjárhagsleg skuldbinding gagnvart *menntun án aðgreiningar*[[1]](#footnote-2) |  |  |  |  | Fjárhagsleg skuldbinding gagnvart menntun án aðgreiningar er skýrt sett fram og innleidd |  |
| 1.1.2 Það er takmörkuð eða engin fjárhagsleg skuldbinding hagsmunaaðila gagnvart afburðahæfni menntakerfis til að tryggja öllum nemendum sama rétt til náms |  |  |  |  | Hagsmunaaðilar hafa skuldbundið sig fjárhagslega um afburða hæfni menntakerfis til að tryggja öllum nemendum sama rétt til náms og innleitt skýr viðmið þar um. |  |
| 1.1.3 Það er takmörkuð eða engin fjárhagsleg skuldbinding gagnvart þróun fjölbreyttra leiða til stuðnings fyrir nemendur og aðra hagsmunaaðila |  |  |  |  | Fjárhagsleg skuldbinding gagnvart þróun fjölbreyttra leiða til stuðnings fyrir nemendur og aðra hagsmunaaðila er skýrt sett fram og innleidd |  |

1.2 Að hvaða marki styðja fjárveitingaleiðir innleiðingu á menntun án aðgreiningar í nærsamfélaginu og með samfélagslegri nálgun?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 1.2.1 Þær bjargir sem þarf til að innleiða menntun án aðgreiningar sem lykilverkefni og ábyrgðarsvið á öllum stigum ákvarðanatöku (ríkis, sveitarfélaga og skóla) **eru ekki til staðar** |  |  |  |  | Þær bjargir sem þarf til að innleiða menntun án aðgreiningar sem lykilverkefni og ábyrgðarsvið á öllum stigum ákvarðanatöku (ríkis, sveitafélaga og skóla) **eru víða til staðar** |  |
| 1.2.2 Þær bjargir[[2]](#footnote-3) sem skólar þurfa til að innleiða *félagslega ábyrgð*[[3]](#footnote-4) sína gagnvart menntun án aðgreiningar eru ekki til staðar |  |  |  |  | Þær bjargir sem skólar þurfa til að innleiða félagslega ábyrgð sína gagnvart menntun án aðgreiningar eru víða til staðar |  |
| 1.2.3 Þær tilteknu *bjargir*[[4]](#footnote-5) sem skólar þurfa til að mæta ólíkum þörfum nemenda eru ekki til staðar |  |  |  |  | Þær tilteknu bjargir sem skólar þurfa til að mæta fjölbreyttum þörfum nemenda eru víða til staðar |  |

1.3 Að hvaða marki styðja fjárúthlutunarleiðir skólaþróun og þekkingaröflun fyrir menntun án aðgreiningar?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 1.3.1 Það er ójafnvægi á milli fjárúthlutunarleiða til skólastarfs, annars vegar viðbótarúthlutunar sem styður við þarfir skólans og hins vegar ílagsúthlutunar til einstakra nemenda [[5]](#footnote-6) |  |  |  |  | Jafnvægi er á milli fjárúthlutunarleiða til skólastarfs, annars vegar viðbótarúthlutunar sem styður við þarfir skólans og hins vegar ílagsúthlutunar til einstakra nemenda hefur verið innleitt á skilvirkan hátt |  |
| 1.3.2 Það eru takmörkuð eða engin úrræði tiltæk til að þróa *lærdómssamfélög um menntun án aðgreiningar*[[6]](#footnote-7) |  |  |  |  | Úrval úrræða til að þróa lærdómssamfélög um menntun án aðgreiningar er til staðar |  |

Ígrundun varðandi niðurstöður í fyrsta hluta: *Þörfin til að tryggja að nemendur fái virkan aðgang að viðeigandi námstækifærum*

1. Hverjir eru styrkleikar okkar hvað varðar þennan þátt?
2. Hvaða þætti þurfum við að bæta – þróa áfram?
3. Hvaða þrjá þætti setjum við í forgang?

Hluti 2. Þörfin til að hvetja til skólaþróunar fyrir menntun án aðgreiningar

2.1 Eru hvatar fyrir styðjandi námsumhverfi til staðar fyrir alla skóla?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 2.1.1 Það er takmarkaður eða enginn markviss fjárhagslegur stuðningur til staðar fyrir skóla til að mæta þörfum allra nemenda |  |  |  |  | Fjölbreyttur fjárhagslegur stuðningur er til staðar til að mæta þörfum allra nemenda |  |
| 2.1.2 Það eru takmarkaðar eða engar bjargir til staðar til að styðja árangursríka starfshætti[[7]](#footnote-8) innan skólastofnana. |  |  |  |  | Fjölbreytt úrræði eru til staðar til að styðja við árangursríka starfshætti innan skólastofnana |  |

2.2 Að hve miklu leyti eru skólarnir studdir til að vera sjálfstæðir í því að taka ábyrgð á að mæta þörfum allra nemenda?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 2.2.1 Það er takmarkaður eða enginn sveigjanleiki til að nýta opinberar fjárveitingar |  |  |  |  | Til staðar er mikill og vel skilgreindur sveigjanleiki í nýtingu á opinberum fjárveitingum |  |
| 2.2.2 Það er takmarkaður eða enginn sveigjanleiki innan skóla til að móta skólastarfið í gegnum skólanámskrárgerðina, námsmat og önnur kennslufræðileg viðfangsefni |  |  |  |  | Til staðar er mikill og vel skilgreindur sveigjanleiki til að móta skólastarfið í gegnum skólanámskrárgerðina, námsmat og önnur kennslufræðileg viðfangsefni |  |

2.3 Að hvaða marki er innleiðing á menntun án aðgreiningar felld inn í gæðakerfi skóla?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 2.3.1 Það eru takmörkuð eða engin tækifæri til staðar til að styðja við *innleiðingu á dreifðri forystu í skólum*[[8]](#footnote-9) |  |  |  |  | Úrval af tækifærum eru til staðar til að styðja við innleiðingu á dreifðri forystu í skólum |  |
| 2.3.2 Aðferðir til úthlutunar nauðsynlegra fjárveitinga fyrir *styðjandi og framsækið námsumhverfi*[[9]](#footnote-10) eru ekki til staðar |  |  |  |  | Aðferðir til úthlutunar nauðsynlegra fjárveitinga fyrir *styðjandi og framsækið námsumhverfi* eru til staðar |  |

Ígrundun varðandi niðurstöður í öðrum hluta: *Þörfin til að hvetja til skólaþróunar fyrir menntun án aðgreiningar*

1. Hverjir eru styrkleikar okkar hvað varðar þennan þátt?
2. Hvaða þætti þurfum við að bæta – þróa áfram?
3. Hvaða þrjá þætti setjum við í forgang?

Hluti 3. Þörfin til að bjóða upp á framsækið og sveigjanlegt námsumhverfi

3.1 Að hve miklu leyti stuðlar fjármögnun og stoðkerfi að uppbyggingu þekkingar á mismunandi stigum kerfisins?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 3.1.1 Bjargir sem styðja *staðbundnar samfélagslegar leiðir til uppbyggingu þekkingar*[[10]](#footnote-11) eru ekki til staðar |  |  |  |  | Bjargir sem styðja staðbundnar samfélagslegar leiðir til uppbyggingu þekkingar eru víða til staðar |  |
| 3.1.2 Það eru takmarkaðar eða engar bjargir til staðar til að styðja leiðir til *uppbyggingu þekkingar og miðlunar meðal starfsfólks*[[11]](#footnote-12) í skólum (eða innan skóla) |  |  |  |  | Bjargir sem styðja við uppbyggingu þekkingar og miðlunar starfsfólks í skólum eru víða til staðar |  |
| 3.1.3 Það eru takmarkaðar eða engar *markvissar bjargir aðgengilegar til að byggja upp þekkingu vegna aðkomu utanaðkomandi aðila til stuðnings við nemendur*[[12]](#footnote-13) |  |  |  |  | Markvissar bjargir eru aðgengilegar til að byggja upp þekkingu vegna aðkomu utanaðkomandi aðila til stuðnings við nemendur |  |

3.2 Að hvaða marki eru sérskólar og sérdeildir í raun studdir til að vera úrræði fyrir almenna skóla?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 3.2.1 Það eru takmarkaðir eða *engir hvatar til þess að stofnanir ríkis og sveitarfélaga, sérskólar[[13]](#footnote-14) og sérdeildir virki sem ráðgjafarmiðstöðvar* sem styðja við almennt skólastarf |  |  |  |  | Það eru ýmsir hvatar til staðar til að þess að stofnanir ríkis og sveitarfélaga, sérskólar og sérdeildir þjóni sem ráðgjafarmiðstöðvar og styðji við almennt skólastarf |  |
| 3.2.2 Í menntun og starfsþróun kennara og annarra sérfræðinga sem starfa í sérdeildum og sérskólum er ekki tryggt að viðfangsefni menntunar án aðgreiningar sé þáttur í menntun þeirra og hæfni |  |  |  |  | Í menntun og starfsþróun kennara og annarra sérfræðinga sem starfa í sérdeildum og sérskólum er tryggt að viðfangsefni menntunar án aðgreiningar sé þáttur í menntun þeirra og hæfni. |  |

3.3 Að hvaða marki er menntun án aðgreiningar felld inn í öll tækifæri til faglegrar starfsþróunar?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 3.3.1 Í menntun og starfsþróun kennara og annarra sérfræðinga sem starfa í almennum skólum er ekki tryggt að viðfangsefni menntunar án aðgreiningar sé þáttur í menntun þeirra og hæfni |  |  |  |  | Í menntun og starfsþróun kennara og annarra sérfræðinga sem starfa í almennum skólum, er tryggt að viðfangsefni menntunar án aðgreiningar sé þáttur í menntun þeirra og hæfni |  |
| 3.3.2 Í menntun og starfsþróun stjórnenda sem starfa í almennum skólum og sérskólum er ekki tryggt að viðfangsefni menntunar án aðgreiningar sé þáttur í menntun þeirra og hæfni |  |  |  |  | Í menntun og starfsþróun stjórnenda sem starfa í almennum skólum og sérskólum er tryggt að viðfangsefni menntunar án aðgreiningar sé þáttur í menntun þeirra og hæfni |  |
| 3.3.3 Það eru takmarkaðar eða engar -leiðir til að hafa foreldra með í tækifærum til þjálfunar/ valdeflingarvarðandi nám menntun barna þeirra[[14]](#footnote-15) |  |  |  |  | Þær leiðir sem þarf til að hafa foreldra með í tækifærum til þjálfunar/ valdeflingar varðandi menntun barna þeirra eru víða til staðar |  |

Ígrundun varðandi niðurstöður í þriðja hluta: *Þörfin til að bjóða upp á framsækið og sveigjanlegt námsumhverfi*

1. Hverjir eru styrkleikar okkar hvað varðar þennan þátt?
2. Hvaða þætti þurfum við að bæta – þróa áfram?
3. Hvaða þrjá þætti setjum við í forgang?

Hluti 4. Nauðsyn þess að tryggja gagnsæ og ábyrg kerfi fyrir menntun án aðgreiningar

4.1 Eru til staðar stjórnarhættir fyrir menntun fyrir alla sem efla samþættingu þvert á kerfi og hagsmunaaðila á skilvirkan hátt?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 4.1.1 Nauðsynlegir og skilvirkir stjórnarhættir og fjárveitingaleiðir *sem efla og leiðbeina* um samstarf skóla eru ekki til staðar |  |  |  |  | Nauðsynlegir og skilvirkir stjórnarhættir og fjárveitingaleiðir *sem efla og leiðbeina* um samstarf skóla eru til staðar og víða innleiddir |  |
| 4.1.2 Skilvirkir og nauðsynlegir stjórnarhættir og leiðir til fjárveitinga sem stuðla að samstarfi þvert á stofnanir og leiðbeina um ráðstöfun fjármagns og ákvarðanatöku innan og á milli sveitarfélaga eru ekki til staðar |  |  |  |  | Skilvirkir og nauðsynlegir stjórnarhættir og leiðir til fjárveitinga sem stuðla að samstarfi þvert á stofnanir og leiðbeina um ráðstöfun fjármagns og ákvarðanatöku innan og á milli sveitarfélaga eru til staðar |  |
| 4.1.3 Stjórnarhættir og fjárveitingaleiðir sem *tryggja skilvirkt og þverfaglegt stuðningskerfi*[[15]](#footnote-16) eru ekki til staðar |  |  |  |  | Stjórnarhættir og fjárveitingaleiðir sem *tryggja skilvirkt og þverfaglegt stuðningskerfi* eru til staðar |  |
| 4.1.4 Þær leiðir sem þarf til að tryggja að til staðar sé skilvirk og árangursrík umgjörð um stjórnarhætti þvert á ráðuneyti eru ekki til staðar[[16]](#footnote-17) |  |  |  |  | Ákveðnar leiðir eru til staðar sem tryggja að það sé skilvirk og áhrifarík umgjörð um stjórnarhætti þvert á ráðuneyti |  |

4.2 Að hvaða marki hefur verið stutt við tilfærslu frá verklagi beinnar stjórnsýslustýringar til kerfa þar sem ábyrgð lykilhagsmunaaðila á menntun án aðgreiningar er skýr?

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 4.2.1 Það er engin tenging á milli fjárveitinga vegna menntunar án aðgreiningar og skipulags sem byggir á faglega viðurkenndum aðferðum |  |  |  |  | Tengingin á milli fjárveitinga vegna menntunar án aðgreiningar og skipulags sem byggir á faglega viðurkenndum aðferðum er skýr og felld inn í stefnur og innleiðingu |  |
| 4.2.2 Innleiðing á eftirfylgni / gæðamati sem tengir nýtingu fjármagns við vísbendingar um framfarir í átt að markmiðum um skilvirkni og jafnræði[[17]](#footnote-18) eru ekki til staðar |  |  |  |  | Innleiðing á eftirfylgni / gæðamati sem tengir nýtingu fjármagns við vísbendingar um framfarir í átt að markmiðum um skilvirkni og jafnræði eru til staðar |  |
| 4.2.3 Fjárveitingar vegna menntunar án aðgreiningar eru ekki í samræmi við stefnumörkun laga, reglugerða og aðalnámskrár[[18]](#footnote-19) |  |  |  |  | Fjárveitingar vegna menntunar án aðgreiningar eru í samræmi við stefnumörkun laga, reglugerða og aðalnámskrár. |  |
| 4.2.4 Þær leiðir[[19]](#footnote-20) sem þarf til að fjalla um menntun án aðgreiningar í opinberum skýrslum og veita upplýsingagjöf á skilvirkan hátt eru ekki til staðar |  |  |  |  | Til staðar eru ákveðnar leiðir til að fjalla um menntun án aðgreiningar í opinberum skýrslum og veita upplýsingagjöf á skilvirkan hátt |  |

4.3 Að hvaða marki eru tilgangur og markmið náms án aðgreiningar sýnileg í gæðakerfum

| **Upphafsstaða stefnumótunar** | **Er til athugunar** | **Vinna hafin** | **Í þróun** | **Innleitt** | **Ákjósanleg stefnumótun** | **Heimildir / athugasemdir** |
| --- | --- | --- | --- | --- | --- | --- |
| 4.3.1 Fjárveitingaleiðir sem tryggja að málefni menntunar án aðgreiningar séu felld inn í öll gæðakerfi[[20]](#footnote-21) eru ekki augljósar eða til staðar |  |  |  |  | Til staðar eru skýrar og skilvirkar fjárveitingaleiðir sem tryggja að málefni menntunar án aðgreiningar séu felld inn í öll gæðakerfi |  |
| 4.3.2 Leiðir[[21]](#footnote-22) sem þarf til að skólar/sveitarfélög geti á markvissan hátt þróað og innleitt gæðakerfi fyrir menntun án aðgreiningar eru ekki til staðar |  |  |  |  | Leiðir sem þarf til að skólar/sveitarfélög geti á markvissan hátt þróað og innleitt gæðakerfi fyrir menntun án aðgreiningar eru til staðar og virka vel |  |

Ígrundun varðandi niðurstöður í fjórða hluta: *Nauðsyn þess að tryggja gagnsæ og ábyrg kerfi fyrir menntun án aðgreiningar*

1. Hverjir eru styrkleikar okkar hvað varðar þennan þátt?
2. Hvaða þætti þurfum við að bæta – þróa áfram?
3. Hvaða þrjá þætti setjum við í forgang?

1. Menntun án aðgreiningar gefur til kynna skólapólitíska stefnumörkun um að almennt skólastarf sé fyrir alla nemendur óháð getu, fötlun, kyni, kynhneigð, trú, þjóðerni, eða öðru sem geti gefið til kynna tilefni til aðgreiningar nemenda í skólastarfi. [↑](#footnote-ref-2)
2. 2.Hér er m.a. átt við viðhorf starfsmanna, væntingar til nemenda og skipulag skólastarfs [↑](#footnote-ref-3)
3. Félagsleg ábyrgð í þessu samhengi vísar til að þess að allir starfsmenn skóla gangast undir þá siðferðilegu skyldu að stuðla að virkri þátttöku og viðveru allra nemenda. [↑](#footnote-ref-4)
4. Með björgum er m.a. átt við margvísleg námsleg, félagsleg og persónuleg tilboð á vegum skóla/sveitarfélags til að mæta fjölbreyttum nemendahópi. [↑](#footnote-ref-5)
5. Umrædd ábending vísar til þess að úthlutun taki of lítið mið af félagslegum aðstæðum skóla(hverfis) þar sem úthlutanir til skóla séu of almennar og einstaklingsmiðaðar (byggi um of á niðurstöðum greininga). Sjá umfjöllun fjárúthlutunarleiðir á bls. 13 í skýrslu um Ráðstöfun fjármuna í grunnskóla fyrir alla; https://www.stjornarradid.is/efst-a-baugi/frettir/stok-frett/2021/08/09/Skyrsla-um-radstofun-fjarmuna-i-grunnskolum/ [↑](#footnote-ref-6)
6. Vísað er til þess að starfsumhverfi skóla viðhafi lærdómssamfélag um starfsemi sína sem miði að því að efla þjónustu við allan nemendahópinn í fjölbreytni sinni Sjá umfjöllun um lærdómssamfélag: https://skemman.is/bitstream/1946/13462/1/L%C3%A6rd%C3%B3mssamf%C3%A9lagi%C3%B0.pdf [↑](#footnote-ref-7)
7. Árangursríkir starfshættir vísa til heildarstarfsemi skóla, þ.e. bjargir, verklag og vinnubrögð, stjórnun, kennsluhættir og útkoma skólastarfsins. [↑](#footnote-ref-8)
8. Umrædd fullyrðing vísar til þess að innan skóla hafi starfsfólk, fyrst og fremst kennarar, tækifæri til valdeflast sjálfir og taka ábyrgð á eigin starfsþróun og skólaþróun. [↑](#footnote-ref-9)
9. Vísar til þess hvort möguleikar séu til að ná í fjármagn sem sérstaklega er til að styðja við skólaþróun og frumkvæði starfsfólks skóla til starfsþróunar. [↑](#footnote-ref-10)
10. Umrædd fullyrðing vísar til þess að innan skóla/skólahverfis séu útfærðar leiðir til þekkingaröflunar sem taka mið af þeim sérstöku aðstæðum sem viðkomandi skóli er í, t.d. að nýta aðstöðu og nærumhverfi til náms á einhvern hátt í þágu nemenda, að kennarar læri hver af öðrum, vinni saman í teymum við að skipuleggja og útfæra kennslu og taki saman ábyrgð á því að þróa kennslu og aðra starfshætti sína í þágu nemenda og siðferðilegrar fagábyrgðar. [↑](#footnote-ref-11)
11. Í þessu samhengi er verið að vísa til þess að innan skóla séu aðstæður og starfshættir skipulagðir þannig að starfsfólk hefur möguleika til að læra af hvert öðru og af utanaðkomandi aðilum innan skóla (námskeið, fræðsla, fundir, stafræn fræðsla o.þ.h.) [↑](#footnote-ref-12)
12. Vísar til þess að starfsfólk skóla þurfi að hafa tækifæri til að afla sér frekari þekkingar varðandi sérstuðning sem utanaðkomandi sérfræðingar vísa til handa nemendum og hafi þannig möguleika til að læra nýja hluti til að styðja betur við nemendur. [↑](#footnote-ref-13)
13. Vísað er til þjónustu frá stofnunum ríkis, s.s. BUGL og GRR, skólaþjónustu og félagsþjónustu sveitarfélaga og skóla eins og Klettaskóla, Brúarskóla og sérdeilda við grunnskóla. [↑](#footnote-ref-14)
14. Með þessu er vísað til þess að foreldrar taki að sér að miðla upplýsingum til skólans og séu jafnframt studdir (fræðsla, leiðbeiningar) eins og þarfir barna þeirra gefa tilefni til – miðli og fái fræðslu um menntun fyrir alla. [↑](#footnote-ref-15)
15. Vísar til þess að fjármagn sé nýtt til þess að tryggja að skólar hafi aðgang að skilvirkum stuðningi frá t.d. sérfræðingum í félagsmála-, heilbrigðis- og menntageira. [↑](#footnote-ref-16)
16. Hér vísað í samþættingu og samstarf þvert á kerfi og hagsmunaaðila, sbr. lög um samþættingu þjónustu í þágu farsældar barna (Lög nr. 86 22. júní 2021) https://www.althingi.is/altext/151/s/1723.html [↑](#footnote-ref-17)
17. Dæmi um slíkt geta verið niðurstöður viðhorfskannana nemenda, foreldra og kennara, námslegra- og félagslegra kannana, prófa, getu skólaskrifstofu og rekstraraðila til að fylgjast með nýtingu fjármagns. [↑](#footnote-ref-18)
18. Hér er átt við að fjárveitingar taki almennt mið af samþykktri stefnu um menntun án aðgreiningar frekar en að fjárveitingar séu sérhæfðar vegna sértækra námsþátta og einstakra tilvika. [↑](#footnote-ref-19)
19. Hér er m.a átt við gæðaferla og gæðakerfi sem draga fram umfjöllun um menntun fyrir alla á sem fjölbreyttastan hátt. [↑](#footnote-ref-20)
20. 20 Með gæðakerfum er m.a.annars átt við námsmat, innra og ytra mat á skólastarfi, söfnun lykiltalna og skólahaldsskýrslur og ársskýrslur sveitarfélaga um menntamál. [↑](#footnote-ref-21)
21. Hér er m.a. átt við tíma kennara til þróunarstarfa, fjármagn til þróunarstarfa og aðkomu sérfræðinga að gerð gæðakerfa. [↑](#footnote-ref-22)